Publius Clodius Thrasea Paetus

Publius Clodius Thrasea Paetus (nescimus, quando natus sit, mortuus est anno 66) senator Romanus fuit. Patria eius Patavium fuit. Uxor eius Arria Minor erat, filia Auli Caecinae Paeti, qui anno 42 coniurationi Lucii Arruntii Camilli Scriboniani interfuit. Post Caecinae mortem cognomen Paeti assumpsit. Anno 56 consul suffectus creatus est. Anno 57 in senatu Gaium Cossutianum Capitonem, legatum Ciliciae, accusavitTacitus, Annales, XIII 33. Anno 59 senatu exiit, cum patres post caedem Agrippinae matris principi supplicationes decreveruntLoco citato XIV 12. Anno 62, cum Antistius Sosianus praetor probrosorum carminum in Neronem accusatus esset, Thrasea adeptus est, ut tantum relegaretur, neque, ut Nero cupiverat, supplicio supremo afficereturLoco citato XIV 48-49. Quamquam Thrasea ab hoc die numquam curiam intravit, Nero tamen mortem eius decrevitDer Neue Pauly, Stuttgardiae 1999, T. 3, c. 41. Anno 66 Nero senatum ad supplicium coegit. Thrasea autem mortem voluntariam petivitLoco citato, XVI 21-35. Cf Epictetus, Dissertationes  I.1.26-7.. Filiam habuit Fanniam, quae Gaio Helvidio Prisco philosopho nupsit. Quintus Iunius Arulenus Rusticus laudationem Thraseae composuitTacitus, Agricola, II quae ei causa mortis a Domitiano fuit.
Gaius Plinius Secundus Thraseam ita describit: "... mandemusque memoriae quod vir mitissimus et ob hoc quoque maximus Thrasea crebro dicere solebat: 'Qui vitia odit, homines odit.'"C. Plinii Caecilii Secundi Epistularum Liber viii; Epistola xxii

 Notae 

 Nexus externi 
Clodius 58 in Paulys Real-Enzyklopädie der classischen Altertumswissenschaft

Categoria:Nati saeculo 1 a.C.n. aut 1
Categoria:Mortui 66
Categoria:Consules
Categoria:Philosophi Italiae Romanae
Categoria:Senatores
Categoria:Gens Claudia
Categoria:Morte damnati
Categoria:Homines qui sibi mortem consciverunt